**Образец на проектодоговор за обществена поръчка**

ДОГОВОР ЗА ОБЩЕСТВЕНА ПОРЪЧКА

№..................../....................

Днес, ................................................................ г., в гр./с. ...................... на основание чл. 101е. от ЗОП между:

**І. СРЕДНО ОБЩООБРАЗОВАТЕЛНО УЧИЛИЩЕ „ЛЮБЕН КАРАВЕЛОВ”,** със седалище и адрес на управление гр. Видин 3700, ул. ”Любен Каравелов”, №29, Булстат: 000150808, представлявано от Любка Найденова – Директор и Мариана Иванова – Гл. счетоводител, наричано по долу ВЪЗЛОЖИТЕЛ, от една страна,

и ..........................................................................................., *(наименование на изпълнителя)* със седалище........................................................................................................................... и адрес: ......................................................................., ЕГН/ЕИК/БУЛСТАТ: .............................., идентификационен номер по ДДС *(ако има регистрация)* …………….................:................., представлявано от ..................................................................................................................... *(законен представител - име и длъжност)* или ........................................., *(ако има упълномощено лице - име, длъжност, акт на който се основава представителната му власт)*,

определен за изпълнител след проведен избор на изпълнител при условията и реда на Глава осма „а” от ЗОП за възлагане на обществена поръчка с предмет **„Ремонт коридори и кабинети в СОУ ”Любен Каравелов” – гр.Видин”**, публична покана.............................., *(уникален код на публичната покана в Портала за обществени поръчки),* наричано по-долу за краткост "ИЗПЪЛНИТЕЛ", от друга страна,

се сключи настоящият договор за възлагане на обществена поръчка, наричан по-долу за краткост "Договор", с предмет: **„Ремонт коридори и кабинети в СОУ ”Любен Каравелов” – гр.Видин”** *(наименование на поръчката, дадено от възложителя)*

Страните се споразумяха за следното:

**І. ПРЕДМЕТ НА ДОГОВОРА**

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши **Ремонт коридори и кабинети в СОУ „Любен Каравелов” – гр.Видин**, съгласно Техническото предложение на ИЗПЪЛНИТЕЛЯ, неразделна част от този договор

(2) Строително-монтажните работи (СМР) са конкретизирани по видове, количества и единични цени в представената в офертата на ИЗПЪЛНИТЕЛЯ и Количествено-стойностна сметка (КСС)*,* неразделна част от този договор.

(3) ИЗПЪЛНИТЕЛЯТ се задължава да осигури и достави за своя сметка необходимите за извършването на възложената работа материали до мястото на изпълнение, посочено в ал.1.

(4) Страните се договарят ИЗПЪЛНИТЕЛЯТ да изпълни строително-монтажните работи качествено и в срок, съгласно изискванията на евростандартите, БДС, ПИПСМР, настоящия договор и действащата нормативна уредба.

**ІІ. ЦЕНА И НАЧИН НА ПЛАЩАНЕ**

Чл.2. (1). ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение в размер на ............................................... лв. (без ДДС) и ............................................... (с включен ДДС).

(2). Плащанията ще се извършват по посочена от изпълнителя банкова сметка поетапно в съответствие с количеството извършена работа възложена от ВЪЗЛОЖИТЕЛЯ на даден етап от изпълнението на договора в срок до 14 календарни дни

(3) Заплащането се извършва въз основа на предоставена фактура от страна на изпълнителя и двустранно подписан протокол от страните по този договор или техни представители, включително приложимите актове и протоколи по Наредба № 3 на МРРБ от 2003 г. За завършени и подлежащи на разплащане ще се считат само тези видове работи, които са приети от ВЪЗЛОЖИТЕЛЯ и са отразени в съответния протокол за обема извършена работа.

(4) В случай на възникване на непредвидени работи в процеса на изпълнение те се остойностяват на база ценообразуващите показатели от Ценовата оферта на Изпълнителя, както следва:

часова ставка …………. лева

допълнителни разходи върху ………..%

доставно складови разходи ………….%

допълнителни разходи за механизация …………%

печалба ……….%

(5) При възникване на допълнителни или непредвидени количества и видове строителни работи, в рамките на договорената стойност по КСС, се изготвя констативен протокол, подписан от ВЪЗЛОЖИТЕЛЯ и ИЗПЪЛНИТЕЛЯ или техни представители, и се изготвя остойностена заменителна таблица, която е подписана от последните. Остойностяването се извършва по цени, съгласно ал.4 от настоящия член.

(6) Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ: BIC: ...................................... IBAN: ................................... БАНКА: ...............................

(7) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 6 в срок от 7 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(8) Договорената цена е окончателна и не подлежи на актуализация за срока на настоящия договор.

(9) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл.9, ал.3.

**ІІІ. СРОК И МЯСТО НА ИЗПЪЛНЕНИЕ**

Чл.3.(1) Договорът влиза в сила от датата на Възлагателно писмо от страна на Възложителя и има действие не по-късно от април 2019 година.

(2). Мястото на изпълнение на поръчката е Сградата на Средно общообразователно училище „Любен Каравелов”, находяща се на ул. “Любен Каравелов” №29 в гр. Видин

**ІV. ПРАВА И ЗАДЪЛЖЕНИЯ НА СТРАНИТЕ**

Чл. 4. ВЪЗЛОЖИТЕЛЯТ има право:

4.1. Да изисква от ИЗПЪЛНИТЕЛЯ да изпълнява в срок и без отклонения от строителните норми съгласно Техническата спецификация на обществената поръчка.

4.2. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

4.3. Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ.

4.4. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

Чл.5. ВЪЗЛОЖИТЕЛЯТ е длъжен:

5.1. Да заплати на ИЗПЪЛНИТЕЛЯ възнаграждение в размер и при условията на настоящия договор.

5.2. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

Чл.6. ИЗПЪЛНИТЕЛЯТ има право:

6.1. Да получи уговореното възнаграждение при условията и в сроковете, посочени в настоящия договор.

6.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

Чл.7. ИЗПЪЛНИТЕЛЯТ e длъжен:

7.1. Да изпълни поръчката качествено в съответствие с предложеното в офертата му, включително техническото предложение, което е неразделна част от настоящия договор.

7.2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

7.3. Да сключи договор/договори за подизпълнение с посочените в офертата му подизпълнители в срок от ......... дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**V. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

Чл.9.(1). Приемането на извършената работа по Чл. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

(2). Приемането на работата по настоящия договор се удостоверява с подписване от лицата по предходната алинея на двустранен протокол/акт или на друг документ.

(3). Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**VІ. НЕУСТОЙКИ**

Чл.10.(1). В случай на забавяне при изпълнението на работата по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.2 (нула цяло и две) на сто от цената по договора, за всеки ден закъснение, но не повече от 5 (пет) на сто от цената на договора.

Чл.10.(2). Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VІІ. НЕПРЕДВИДЕНИ ОБСТОЯТЕЛСТВА**

Чл.11.(1). Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

Чл.11.(2). В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

Чл.11.(3). Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 7 (седем) календарни дни от настъпването на непреодолимата сила. При неуведомяване се дължи обезщетение за настъпилите от това вреди.

Чл.11.(4). Докато трае непреодолимата сила, изпълнението на задълженията на свързаните с тях насрещни задължения се спира.

**VІІI. ПРЕКРАТЯВАНЕ НА ДОГОВОРА**

Чл.12.(1). Настоящият договор се прекратява:

1. С изтичане на срока по т. 3.1 или с достигане на предвидената в т. 2.1 стойност;

2. По взаимно съгласие между страните, изразено в писмена форма;

3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. С окончателното му изпълнение;

6. По реда на чл. 43, ал. 4 от Закона за обществените поръчки;

7. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

Чл.12.(2). ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. забави изпълнението на някое от задълженията си по договора;

2. не отстрани в разумен срок, определен от ВЪЗЛОЖИТЕЛЯ, констатирани недостатъци;

3. не изпълни точно някое от задълженията си по договора;

4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

5. бъде обявен в несъстоятелност или когато е в производство по несъстоятелност или ликвидация.

Чл.12.(3). ВЪЗЛОЖИТЕЛЯТ може да прекрати договора едностранно с едномесечно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**IХ. ЗАКЛЮЧИТЕЛНИ РАЗПОРЕДБИ**

Чл. 13. Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

Чл.14. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

Чл.15. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

Чл.16. Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

Чл.17. За всички неуредени в този договор въпроси се прилагат разпоредбите на действащото законодателство.

Чл.18. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

Неразделна част от настоящия договор са:

1. Техническата спецификация - приложение № 1 към настоящия договор.

2. Ценово предложение - приложение № 2 към настоящия договор.

3. Техническо предложение за изпълнение на поръчката - приложение № 3 към настоящия договор.

Настоящият договор се сключи в два еднообразни екземпляра - по един за всяка от страните.

ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

Любка найденова ……………….. ………………

***Директор ……………………..***

МАРИАНА ИВАНОВА: *………………..*

***Гл.счетоводител***